### Beslutningstema

I denne sag skal de indkomne ansøgninger til vedvarende energi projekter prioriteres.

### Historik

11. januar 2023 besluttede Klima-, Vækst- og Udviklingsudvalget den videre proces for VE ansøgninger.

### Sagsfremstilling

Kommunalbestyrelsen godkendte politiske retningslinjer for vedvarende energiprojekter i Tønder Kommune, der blev udarbejdet af den politiske arbejdsgruppe for vedvarende energi i Tønder Kommune. De VE-politiske retningslinjer opstiller de politiske forventninger til de ansøgninger, der evt. skal fremmes. Bl.a. beskrives i retningslinjerne de overordnede principper og vurderingskriterier for den politiske stillingtagen samt dokumentationskrav til ansøgerne.

Der er til ansøgningsrunden med frist den 16. december 2022 modtaget 30 VE-ansøgninger heraf 15 solcelleprojekter, 4 vindmølleprojekter samt 11 projekter med solceller og vindmøller (hybrid). For at give et overblik over alle projekterne, er der udarbejdet 3 bilag:

* En screeningsoversigt (bilag 1) der inderholder en screening for de enkelte projekter, i henhold til nationale, regionale og kommunenale interesser.
* Et dokument (bilag 2) som indeholder en oversigt over de nationale, regionale og kommunale interesser.
* Et skema (bilag 3) oversigt over VE-guidelines.

Forvaltningen har ikke foretaget en vurdering af ansøgningernes muligheder for realisering, men der er foretaget en administrativ screening af ansøgningerne (bilag 1). Det kan konstateres, at en af ansøgningerne (ansøgning nr. 9) er placeret inden for Christopher Mikkelsen Kog, hvor Kystdirektoratet i henhold til [adresse] aftalen skal godkende arealudlæg. To af ansøgningerne (ansøgning nr. 21 og 22) ligger inden for [adresse] i de bevaringsværdige kulturlandskaber, hvor Kommunalbestyrelsen i kommuneplanen har besluttet, at der ikke kan etableres større tekniske anlæg.

Der er ingen ansøgninger inden for [adresse], natur- og vildtreservater, Natura2000 habitatområder samt Verdensarven. Der er ansøgninger, der ligger tæt på udpegningerne, og det er ikke vurderet, om de kan påvirke naturområderne. I de tilfælde hvor projektet ligger delvist inden for kystnærhedszonen, afhænger det af ansøgeres begrundelse, om det er muligt at planlægge. En række ansøgninger ligger desuden indenfor kommuneplansudpegninger, bevaringsværdige kulturlandskaber, bevaringsværdige landskaber, sammenhængende landskaber, potentiel natur, værdifulde kulturmiljøer, nationalgeologiske landskaber foruden at man skal forholde sig til skovbyggelinjer, å beskyttelse, beskyttet vandløb, lavbundarealer, økologiske forbindelser, naturbeskyttelsesloven og andre udpegninger. Dette er forhold, der skal afvejes i den kommende proces.

Planlægning for de 11 prioriteret projekter pågår. Forvaltningen forventer, at de første projekter sendes i høring i løbet af sommeren, og derefter er der i gennemsnit et projekt om måneden. De 11 prioriterede projekter består af 628 MW solceller og 395 MW vindmøller, hvilket opfylder målsætningen med henholdvis 49,3 % og 60,7 %.

### Lovgrundlag

Planloven.

### Fagchefen for Plan og Udvikling indstiller,

at det prioriteres hvilke projekter, der går videre til kommunal planlægning.

### Beslutning

Ud fra en samlet vurdering indstiller udvalget at videresende ansøgningerne til projekt nr. 1, 4, 6, 8, 16, 17, 20, 25, 26 og 29 til kommunal planlægning.

Indstillingen videresendes til Økonomiudvalget og Kommunalbestyrelsen.